HU
C 71/18
Az Európai Unió Hivatalos Lapja
2023.2.27.
A Korkein hallinto-oikeus (Finnország) által 2022. december 9-én benyújtott előzetes döntéshozatal iránti kérelem – EP kontra Maahanmuuttovirasto (C-752/22. sz. ügy) (2023/C 71/21) Az eljárás nyelve: finn A kérdést előterjesztő bíróság Korkein hallinto-oikeus Az alapeljárás felei Fellebbező: EP Az eljárásban részt vesz: Maahanmuuttovirasto Az előzetes döntéshozatalra előterjesztett kérdések 1) A harmadik országok huzamos tartózkodási engedéllyel rendelkező állampolgárainak jogállásáról szóló 2003/109/EK irányelvet (1) kell-e alkalmazni az olyan személynek az Európai Unió területéről történő kiutasítására, aki a vele szemben elrendelt beutazási tilalom érvényességi ideje alatt utazott be valamely tagállam területére, akinek ezért a nemzeti jog alapján jogellenes volt a tagállamban való tartózkodása, és aki nem kért tartózkodási engedélyt e tagállamban, ha e személy részére harmadik országbeli állampolgárok huzamos tartózkodási engedélyét állították ki valamely másik tagállamban?
Az első kérdésre adott igenlő válasz esetén: 2) A harmadik országok huzamos tartózkodási engedéllyel rendelkező állampolgárainak jogállásáról szóló 2003/109/EK irányelv 12. cikkének (1) és (3) bekezdése, valamint 22. cikkének (3) bekezdése tartalmát tekintve feltétel nélküli és kellően pontos-e ahhoz, hogy egy harmadik országbeli állampolgár hivatkozhasson azokra valamely tagállammal szemben?
(1)
A harmadik országok huzamos tartózkodási engedéllyel rendelkező állampolgárainak jogállásáról szóló, 2003. november 25-i 2003/109/EK tanácsi irányelv (HL 2004.
L 16., 44. o.; magyar nyelvű különkiadás 19. fejezet, 6. kötet, 272. o.).
A Sofiyski gradski sad (Bulgária) által 2022. december 15-én benyújtott előzetes döntéshozatal iránti kérelem – FP, QV, IN, YL, VD, JF és OL elleni büntetőeljárás (C-760/22. sz. ügy) (2023/C 71/22) Az eljárás nyelve: bolgár A kérdést előterjesztő bíróság Sofiyski gradski sad Az alap-büntetőeljárás résztvevői FP, QV, IN, YL, VD, JF és OL Az előzetes döntéshozatalra előterjesztett kérdés Sérül-e a vádlottnak az (EU) 2016/343 irányelv (1) (33) és (44) preambulumbekezdésével összefüggésben értelmezett 8. cikkének (1) bekezdésében biztosított joga a tárgyaláson való jelenléthez, ha kifejezett kérésére online kapcsolaton keresztül vesz részt a büntetőügyben tartott bírósági tárgyaláson, amennyiben az általa meghatalmazott és a tárgyalóteremben jelen lévő ügyvéd védi, és a kapcsolat lehetővé teszi számára az eljárás menetének követését, a bizonyítékok megnevezését és a bizonyítékok megismerését, továbbá technikai akadályok nélkül meghallgatható, illetve az ügyvéddel való hatékony és bizalmas kommunikáció biztosított számára?
(1)
A büntetőeljárás során az ártatlanság vélelme egyes vonatkozásainak és a tárgyaláson való jelenlét jogának megerősítéséről szóló, 2016.
március 9-i (EU) 2016/343 európai parlamenti és tanácsi irányelv (HL 2016.
L 65., 1. o.).